Benjamins Šeško
Benjamins Šeško (slovēņu: Benjamin Šeško, dzimis 2003. gada 31. maijā) ir slovēņu futbolists, kurš spēlē uzbrucēja pozīcijā un pārstāv Slovēnijas futbola izlasi. Kopš 2023. gada Šeško spēlē Vācijas Bundeslīgas komandā RB Leipzig. Iepriekš pārstāvējis Austrijas komandas Zalcburgas "Red Bull" un Liefering. Ar Zalcburgas komandu izcīnījis trīs Austrijas Bundeslīgas čempionu titulus. Slovēnijas futbola izlases rindās debitējis 2021. gadā. 2021. gada oktobrī kļuvis par visu laiku jaunāko slovēni, kurš ir guvis vārtus izlases labā. Iekļauts izlases sastāvā 2024. gada Eiropas čempionātam.